**Flora mira mirno more** je socijalno-pedagoški projekat, koji organizuje austrijska neprofitna organizacija *Mirno more - organizacija za socijalno-pedagoške mirovne projekte*. Sjedište organizacije je Kritzendorf, pored Beča.

Od 1994. godine Flota mira jedri jednom godišnje u Hrvatskoj i omogućuje socijalno i ekonomski zapostavljenoj djeci i mladima sudjelovanje na doživljajnom tjednu sa socijalno-pedagoškom pozadinom. Naziv "mirno more" je uzet od tradicionalnog pozdrava i izraza dobrih želja dalmatinskih pomoraca. Projekat "Flota mira mirno more" se od 1994. zalaže za više tolerancije, bolju inkluziju svih grupa u društvu kao i mirni suživot i predstavlja najveći svetski jedriličarski projekat za djecu i mlade.

Koncept
-------

Formacijska plovidba "flote mira mirno more *2013*
flota mira mirno more 2013 u Kaštel Gomilici pored Splita (septembar 2013).
Od 1994. godine Flota mira jednom godišnje jedri svijetom dalmatinskih otoka. Na brodovima su socijalno i ekonomski zapostavljena djeca i mladi, koji između ostalog dolaze iz kriznih centara, sustanarskih zajednica i socijalno-pedagoških ustanova. Među njima su i mnogobrojni prognanici i ratna siročad iz zemalja bivše Jugoslavije. Na jednotjednoj plovidbi djeca imaju priliku baciti predrasude preko palube i sklapati prijateljstva neovisno o etničkim i socijalnim granicama.

Flota mira koja je u godini osnivanja 1994. započela sa 17 mladih sudionica i sudionika na tri broda, ima iza sebe impresivan rast: u međuvremenu već više od 1000 sudionika i sudionica iz brojnih zemalja na preko sto brodova jedri za mir i toleranciju. Zbog naraslog broja brodova Flota mira se od 2006. godine izvodi u okviru plovidbe u zvjezdastoj formaciji, čime se s jedne strane dobiva vrijeme za pedagoški rad unutar posada, ali i s druge strane osigurava dovoljno vremena za razmjenu unutar cjelokupne flote kroz zajedničke aktivnosti. 2010. godine ovaj jedinstveni projekt doživljajne pedagogije osobno je odlikovao glavni tajnik Ujedinjenih naroda Ban Ki-moon.

> 100 brodova pod zastavom Flote mira - a na posadi naša djeca i naše nade za boljim i mirnim sutra.
> 
> – Christian Winkle, osnivač Flote mira

> Mirno More realizira u okviru projekta ono za što se Europska unija zalaže kao cjelina - mir, suradnju, međusobno uvažavanje i solidarnost. U ovom pogledu je Mirno More dio europskog mirovnog projekta
> 
> – mag. Jan Kickert, politički direktor Austrijskog ministarstva vanjskih poslova

> ...duboko sam uvjeren da Flota mira odlučujuće doprinosi tome da se grobovi prošlosti polako, ali sigurno zatrpavaju i grade novi mostovi..."
> 
> – dr. Alois Mock, vicekancelar u mirovini

> ...time također želim istaknuti važnost ovog projekta koji predstavlja važan korak ka mirovnom radu s djecom koji povezuje narode
> 
> – dr. Michael Häupl, gradonačelnik grada Beča

> Gledati kako se djeca i mladi druže, kako sklapaju prijateljstva i zajedno provode vrijeme, kako se igraju i plešu,... što god radili, na njihovim je licima uvijek prisutan osmijeh. A to je tako lijepo! Drago mi je što mogu biti dio ovog projekta i tima 
> 
> – Mirna Jukić, olimpijska medaljašica

Učesnici
--------

U Floti mira mladi učesnici i učesnice, između ostalog, uče kroz igru kako odbaciti predrasude i vježbaju toleranciju. Jedinstveni doživljajno-pedagoški koncept Flote mira ne samo da ostavlja nezaboravan dojam kod mladih učesnika i učesnica, nego i putem mnogobrojnih medijskih izvještaja djeluje na javnost kao ambasador tolerancije i razumijevanja. Uključenoj djeci i mladima koji dolaze iz teških prilika treba unutar projektnog tjedna pružiti mogućnost da kroz iskustva usmjerena na doživljaj trajno ovladaju socijalnim kompetencijama odbacivanju svih predrasuda preko palube, vježbanje mirnog rješavanja sukoba, sklapanja prijateljstava koja ne poznaju granice.

Vanjske veze
------------

***Flota mira mirno more*** na Wikimedijinoj ostavi

* Internet stranica Organizacije mirno more, Austrija
* Internet stranica podprojekta Flota mira mirno more, Srbija
* Internet stranica podprojekta Flota mira mirno more, Hrvatska